Սերկէյ Ռախմանինով

Սերկէյ Վազիլեւիչ Ռախմանինով (ռուս.՝ Сергей Васильевич Рахманинов), ծնած է 1 Ապրիլ 1873-ին Սեմեոնովոյ, Նովկորոտի կուպերնիա, եւ մահացած 28 Մարտ, 1943-ին Պեւրլի Հիլզ, Միացեալ Նահանգներ։ Եղած է ռուս յօրինող դաշնակահար եւ ղեկավար։ Սերկէյ ազդուած է իր հայրենակիցներէն՝ Չայքովսքիէն եւ Ռիմսքի-Քորսաքովէն եւ գործերը պատկանած են «վիպապաշտ» սեռին։ Ան մասնաւորապէս յայտնի է իր դաշնամուրի concerto-ի 2-րդ եւ 3-րդ մասերով։


== Կենսագրութիւն ==


=== Մանկութիւն ===

1978-ին երբ Սերկէյ ընդամէնը չորս տարեկան էր, երբ ստացած է առաջին դաշնակի դասերը Աննա Օրնաթսքայեաի կողմէ։ Հայրը սիրուն եւ գրաւիչ մարդ, եղած է նաեւ ծախսող այդ պատճառաւ ալ աւելի ուշ Սերկէյ չկրցաւ յաճախել «Corps des Pages» ուսումնարանը։ Մի քանի տարի ետք Սերկէյի ծնողքը կը բաժնուին։ Պզտիկները կը մնան իրենց մօր հետ։


=== Արհեստագիտական Տարիներ ===

1882-ի աշնան, երբ Սերկէյ 9 տարեկան էր կը մտնէ Սենթ-Փիթերզպուրկի երաժշտանոցը, ուր կը հետեւի դաշնակի դասերու։ Կը փոխադրուի Մոսկուա եւ կ'ուսանի Նիքոլա Զվերեւի մոտ (1832-1893), որ մտերիմ էր Չայքովսքիի եւ Անթոն Րիւպինսթէյնի հետ։ Նիքոլան փայլուն մանկավարժ եր, խիստ եւ համբաւաւոր, կ'ընտրեր լաւագոյն աշակերտները։ Այդ տաղանդաւոր աշակերտներէն մէկն էր Սերկէյ։ 2 տարի ուսանելէ ետք Զվերեւի քով Սերկէյ ստացաւ իր վկայականը, 15 տարեկանին։


=== Առաջին Յաջողութիւններ ===

1889-ին երբ ան 16 տարեկան Էր կը հաստատուի իր զարմուհիին (որ յետագային կը դառնայ իր կինը) տունը։ 1891-ին կը յաջողի դաշնակի քննութիւնը, եւ կը յօրինէ փրելիւտը ութ տիէզ մինոր օփերա, որ ազդուած է Չայքովսքիի «La dame de pique» օփերայէն։ 20 ամեայ Ռախմանինովը արդեն սկսած էր ստանալ հռչակ։


=== Անկում Եւ Վերադարձ ===
1897-ին Ռախմանինով կը յօրինէ առաջին սինֆոնին, օբիւս 13, որ ձախողութիւն մըն եր։ Այդ պատճառաւ ան կ'ապրի անկում մը։ 4 տարի ետք ան կ'ունենայ իր վերադարձը դաշնակի concerto-ով։ Անսահման այս երջանկութեան արդիւնքը կ'ըլլայ Սոնաթը՝ Le printemps եւ այս երջանկութեան կը միանայ իր ամուսնութիւնը զարմուհիին՝ Նաթալիաին հետ եւ կ'ունենայ 2 աղջիկ Իրինա եւ Թաթիանա։


=== Երջանկութեան Տարիները ===
20րդ դարու առաջին 15 տարիները եղան խաղաղ ուրախ եւ հանգիստ։ Այս տարիներու ընթացքին ան ղեկավարած է Պոլշոյ թատրոնը։ 36 տարեկանին կը ճամբորդէ ԱՄՆ, ուր կը ստանայ մեծ համբաւ, մանաւանդ concerto-ի երրորդ մասով՝ ոբիւս 30-ով։ Իրեն կ'առաջարկեն Պոսդոնի Սինֆոնիք նուագախումբի մնայուն ղեկավարի պաշտօնը, սակայն կը մերժէ։ Այս ուրախ տարիները վերջ կը գտնեն Առաջին Համաշխարհային պատերազմով։


=== Մեկնում Ռուսիաէն ===
1917-ին Ռուսիոյ յեղափոխութեան պատճառաւ ան կը հեռանայ Ռուսիաէն անվերադարձ։ Այս ժամանակին է երբ Ռախմանինով սկսաւ յօրինել փրելիւտներ։ 44 տարեկանին ան կ'որոշէ սկսիլ նոր կեանք մը իբրեւ արուեստավարժ դաշնակահար։ 1917-ին ան անվերադարձ կը հեռանայ Ռուսիաէն այս դժբախտ դէպքէն ետք ան կը կենայ յօրինելէ։ 1926-ին ան վերսկսի յօրինել եւ մէջտեղ կու գայ հռչակավոր «Փականինիի Ռափսոտի», Օբիւս 43 դաշնամուրի վարիասիոնի շարքը եւ նուագախումբի 24-րդ քափրիսը, որ լոյս տեսած է 1934-ին։


=== Ընկերութիւնը Վլատիմիր Հորոուիցի Հետ ===
Ռախմանինով 8 Յունուար 1928-ին կը ծանօթանայ Վլատիմիր Հորոուիցին եւ այդ օրուենէ ընկերութիւն մը կը սկսի Վլատիմիրի եւ Սերկէյի միջեւ։ Անոնք կը դարնան անբաժանելի ընկերներ եւ այս ընկերութիւնը կ'ազդէ երկուքին մեկնութեան վրայ։


=== Սովետական Միութիւնը Եւ Ռախմանինով ===
1930-ի աշնան Ռախմանինով արդէն 57 տարեկան յօգնած եր։ Կը ճամբորդեր միայն արուեստավարժի պարտաւորութեամբ։ Ան կ'որոշէ վերադառնալ Եւրոպա, Զուիցերիա։


=== Երկրորդ Համաշխարհային Պատերազմ Եւ Մահ ===
Երկրորդ Համաշխարհային պատերազմը կ'արգիլէ Ռախմանինովին վերադառնալ Եւրոպա աղջկան քով։ 1941-ին կը յօրինէ իր վերջին գործը Les dances symphoniques։ Ան կը ստանայ ամերիկեան հպատակութիւնը ու կ'ապրի Պէվրլի Հիլզ։ 28 Մարտ 1943-ին 69 տարեկանին կը մահանայ։


== Ռախմանինով Դաշնակահարը ==

Ռախմանինով հռչակաւոր դարձած էր իր արհեստագիտութեամբ՝ նօթաներու յստակութեամբ, անսխալ նուագով, ճշգրիտ շարժուածքով, կշռոյթով եւ staccato-ի ճշգրտութեամբ։ Ան հատկապէս սէր ուներ Շոփինի հանդէպ։ Ռախմանինովի փորձի ցուցակը կը բաղկանար Պէթհովենէ, Տեպիւսիէ, Մոզարթէ, Չայքովսքիէ, Լիզթէ, Մենտելսոնէ եւ Շուպերթէ։ Ռախմանինով եղած է վիպապաշտի մեկնիչ։


== Ծանոթագրութիւններ ==